google/wiki40b huggingface dataset:
Όπερα του Παρισιού

Η Όπερα του Παρισιού (γαλλικά: Opéra de Paris) είναι η κύρια εταιρική όπερα της Γαλλίας. Ιδρύθηκε το 1669 από τον Λουδοβίκο ΙΔ' ως Académie d'Opéra, και λίγο αργότερα τέθηκε υπό την ηγεσία του Ζαν Μπατίστ Λουλί και επίσημα μετονομάστηκε Académie Royale de Musique, αλλά συνέχισε να είναι γνωστή απλούστερα ως Opéra. Το κλασσικό μπαλέτο όπως είναι γνωστό σήμερα αναδύθηκε μέσα στην Όπερα του Παρισιού ως Paris Opera Ballet και έχει παραμείνει αναπόσπαστο και σημαντικό κομμάτι της εταιρείας. Σήμερα υπό την επωνυμία Opéra National de Paris, ανεβάζει κυρίως όπερες στο σύγχρονο θέατρο 2700 θέσεων Opéra Bastille που άνοιξε το 1989, και μπαλέτα και μερικές κλασσικές όπερες στο παλαιότερο 1700 θέσεων Παλαί Γκαρνιέ που άνοιξε το 1875. Έργα μικρής κλίμακας και σύγχρονα ανεβαίνουν επίσης στο 500 θέσεων Amphitheatre κάτω από την Opéra Bastille.
Ο ετήσιος προϋπολογισμός της εταιρείας είναι της τάξης των 200 εκατομμυρίων ευρώ, από τα οποία 100 προέρχονται από το Γαλλικό κράτος και 70 από ταμειακές εισπράξεις. Με αυτά τα χρήματα, η εταιρεία λειτουργεί τα δύο μέγαρα και υποστηρίζει ένα μεγάλο μόνιμο προσωπικό, που περιλαμβάνει την 170μελή ορχήστρα, μια χορωδία 110 ατόμων και τα 150μελή corps de ballet.
Κάθε χρόνο, η Opéra παρουσιάζει σχεδόν 380 παραστάσεις όπερας, μπαλέτου και άλλα κονσέρτα, με συνολικά 800.000 θεατές (17% των οποίων έρχονται από το εξωτερικό), που αποτελούν έναν πολύ καλό ρυθμό κάλυψης θέσεων περίπου 94%.
Boeing F/A-18E/F Super Hornet

Ανάπτυξη

Η Αμερικανική ναυτική αεροπορία αντιμετώπισε πολλά προβλήματα στις αρχές του 1990. Το πρόγραμμα A-12 Avenger II είχε σκοπό να αντικαταστήσει τα A-6 Intruders και Vought A-7 Corsair II μετά από σοβαρά προβλήματα ακυρώθηκε .Σε αυτή την περίοδο ήρθε και το τέλος του ψυχρού πολέμου κάτι που σήμαινε μείωση των στρατιωτικών κονδυλίων. Ετσι το ναυτικό των ΗΠΑ αποφάσισε να αναβαθμίσει ένα ήδη υπάρχον σχέδιο σαν εναλλακτική λύση. Αυτό δεν ήταν άλλο από μια παραλλαγή του F/A-18 Hornet C/D. Το νέο αεροσκάφος είχε μεγαλύτερα φτερά, μεγαλύτερο φορτίο καύσιμου και νέους ισχυρότερους κινητήρες.
Ακιλίζ '29

Ιστορία

Ο Ακιλίζ '29 ιδρύθηκε την 1η Ιουνίου 1929. Στον πρώτο του αγώνα έχασε από την Μπράκενσταϊν με σκορ 3-2. Κατέκτησε τον πρώτο του τίτλο το 1983, 54 χρόνια από την ίδρυσή του. Κατέκτησε το Χούφντκλασε, το πιο σημαντικό ερασιτεχνικό πρωτάθλημα της Ολλανδίας. Παρέμεινε σε αυτή την κατηγορία για πολλά χρόνια, μέχρι που κέρδισε την άνοδο στο Τόπκλασε τη σεζόν 2011-2012. Μάλιστα το 2013 κατέκτησε την πρώτη θέση στο Τόπκλασε.

Η άνοδος στην Εέρστε Ντιβίζιε

Το 2013 συμφωνήθηκε από την Ολλανδική Ομοσπονδία Ποδοσφαίρου να αγωνιστούν στην Εέρστε Ντιβίζιε οι ομάδες: Ακιλίζ '29, Γιονγκ Άγιαξ, Γιονγκ Αϊντχόφεν και Γιονγκ Τβέντε, ώστε να αποφευχθεί η χρεοκοπία κάποιων ομάδων, όπως έγινε τη σεζόν 2012-13.
Στις 2 Σεπτεμβρίου έκανε την πρώτη νίκη σε επαγγελματική κατηγορία, νικώντας της Ος εκτός έδρας με 1-0 .
Us and Them

Σύνθεση

Το τραγούδι περιέχει τόσο ήρεμο όσο και δυνατότερο τόνο. Περιέχει δύο σόλο σαξοφώνου, ένα στην αρχή και ένα στο τέλος του. Ο Rick Wright μας εισάγει στο τραγούδι με ένα σόλο από αρμόνιο και πιάνο, το οποίο έχει μια μοναδική (σε στυλ τζαζ) συγχορδία: Dsus2, D6, D ελάσσονα και μείζονα 7ης και G (με τη νότα D στο μπάσο). Ειδικά η ελάσσων ρε νότα μαζί με μία μείζονα 7ης ήταν σπάνια στην ποπ και ροκ μουσική της δεκαετίας του '70.
Στο μέσον στου τραγουδιού υπάρχει μια παύση κατά την διάρκεια της οποίας αρκετοί χαρακτήρες, συμπεριλαμβανομένου και του φανατικού των PF "Roger the Hat, ακούγονται να μιλούν (συνομιλίες που έγιναν σε μορφή συνεντεύξεων και συμμετείχαν επίσης ο Πολ Μακάρτνεϊ και η σύζυγός του Λίντα, οι οποίοι ηχογραφούσαν σε διπλανό στούντιο). Πριν από την κυκλοφορία του στον δίσκο, το τραγούδι ήταν γνωστό με τον τίτλο The Violent Sequence και είναι διαθέσιμο σε bootlegs.
Το τραγούδι αναφέρεται στην τάση των ανθρώπων να διαχωρίζονται από αυτούς που θεωρούν «διαφορετικούς», σε περιπτώσεις πολέμου, πολιτικής, και κοινωνικής τάξης. Επιπλέον, είναι μια περιγραφή της μάχης μεταξύ των επιθυμιών των απλών πολιτών και της κυβέρνησης, την μάχη μεταξύ «αυτών και ημών».
Η βασική μελωδία είχε γραφτεί αρχικά στο πιάνο από τον Ράιτ για την ταινία Zabriskie Point το 1969, και από εκεί προερχόταν και ο βασικός τίτλος του (The Violent Sequence). Όμως ο σκηνοθέτης Μικελάντζελο Αντονιόνι το απέρριψε, επειδή ήταν τελείως διαφορετικό από όσα τραγούδια είχαν γράψει μέχρι την εποχή του Careful with That Axe, Eugene. Όπως θυμάται ο Ρότζερ Γουότερς, ο Αντονιόνι αντέδρασε λέγοντας: «Είναι ωραίο, αλλά πολύ λυπητερό, ξέρεις, Με κάνει να σκέφτομαι μια εκκλησία». Έτσι το τραγούδι παρέμεινε στο αρχείο έως το The Dark Side of The Moon. Ξανακυκλοφόρησε το 2001 για τη συλλογή Echoes: The Best of Pink Floyd.
Charli XCX

Ζωή

Η XCX γεννήθηκε στο Stevenage, Hertfordshire, 
, ο πατέρας είναι απ'την Σκωτία ενώ η μητέρα της είναι ινδικής καταγωγής, από την Ουγκάντα. Μεγάλωσε στο Hertfordshire της Αγγλίας και άρχισε να γράφει τραγούδια όταν  ήταν 14 ετών. 
Φοίτησε στο κολλέγιο του Stortford και τέλειωσε το 2010.
Θέατρο

Το θέατρο είναι ο κλάδος της τέχνης που αναφέρεται στην απόδοση ιστοριών μπροστά σε κοινό, με τη χρήση κυρίως του λόγου, αλλά και της μουσικής και του χορού. Πρόκειται για την παραγωγή ζωντανών απεικονίσεων πραγματικών ή φανταστικών συμβάντων με σκοπό την τέρψη και την επιμόρφωση των θεατών. Το θέατρο μπορεί να έχει διάφορες μορφές, όπως είναι ο μονόλογος, η όπερα, το μπαλέτο, η παντομίμα κ.ά. Δημιουργήθηκε για πρώτη φορά στην Αρχαία Αθήνα, σαν μια εξέλιξη του διθυράμβου. Οι πρώτες μορφές του θεάτρου σε όλη τη διάρκεια της ελληνικής αρχαιότητας ήταν η τραγωδία, η κωμωδία και το σατυρικό δράμα. Στο αρχαίο ελληνικό θέατρο πρωταγωνιστούσαν μονάχα άντρες και ακόμη και σε γυναικείους ρόλους ντύνονταν οι ίδιοι γυναίκες. Έπειτα ο χώρος του θεάτρου μέσα από το πέρασμα των χρόνων εξελίχθηκε και τώρα στις σκηνές του θεάτρου πρωταγωνιστούν τόσο γυναίκες όσο και παιδιά.
Το 1962, από το Διεθνές Ινστιτούτο Θεάτρου, καθιερώθηκε η 27η Μαρτίου ως Παγκόσμια Ημέρα Θεάτρου.
Υπάρχουν περίπου 220 θέατρα στην Ελλάδα.
Παλιρροιόμετρο

Το παλιρροιόμετρο είναι ένα απλό όργανο σταθερής βάσης με το οποίο μετράται και παρακολουθείται η καθ' ύψος μεταβολή της στάθμης της θάλασσας. Πρόκειται για μεταλλικό (συνήθως από αλουμίνιο) ή ξύλινο βαθμολογημένο κανόνα (σανίδα) ανά 2 εκατοστά, που στερεώνεται μόνιμα σε κρηπίδωμα ή ειδικό φρεάτιο, όπως του Παλιρροιογράφου, προκειμένου να διασφαλίζεται η ήρεμη επιφάνεια από άλλους παράγοντες (άνεμος, κυματισμός κ.λπ.).
Η αρχή μέτρησης στο παλιρροιόμετρο, δηλαδή το «σημείο 0», καθορίζεται σε συνάρτηση σταθερού τοπογραφικού σημείου. Ο παρατηρητής αυτού καταγράφει τις διάφορες ενδείξεις της στάθμης σε καθορισμένα τακτά χρονικά διαστήματα του εικοσιτετραώρου και τελικά διαμορφώνει το παλιρροιογράφημα.
Παλιρροιόμετρα βρίσκονται εγκατεστημένα σε όλους τους κύριους λιμένες, ιδιαίτερα σε εκείνους που παρατηρείται μεγάλη μεταβολή, καθώς επίσης και σε διαύλους με έντονα παλιρροιακά φαινόμενα. Στην Ελλάδα, εκτός από τον Ευβοϊκό Κόλπο που παρουσιάζει και έντονο παλιρροιακό ρεύμα, όλες οι άλλες περιοχές δεν παρουσιάζουν ιδιαίτερα σημαντική παλίρροια, που όμως λαμβάνεται υπόψη από προσεγγίζοντα πλοία με μεγάλο βύθισμα. Γενικές πληροφορίες για τις κατά τόπους (λιμένες) παλίρροιες περιλαμβάνονται στα διάφορα ναυτιλιακά βοηθήματα (βιβλία) όπως και σε όλους τους Πλοηγούς (βιβλία).
Καρβούνης

Προστατευόμενη τοποθεσία

Το Όρος Άμπελος είναι προστατευόμενος βιότοπος του Natura 2000, με κωδικό GR4120002, κατά μία έκταση 48,97 τ.χλμ.
Σταθμός παραγωγής ηλεκτρικής ενέργειας Χανίων

Ιστορία

Το 1995, η ΔΕΗ ανέθεσε την προμήθεια και εγκατάσταση δύο μονάδων στρόβιλων με χωρητικότητα 59 μεγαβάτ η κάθε μία στην Ansaldo Energia, θυγατρική της Finmeccanica. Η κατασκευή του σταθμού ξεκίνησε τον Απρίλιο του 1997. Ο πρώτος συγχρονισμός του εργοστασίου έγινε το Μάρτιο του 1998 και η πρώτη μονάδα μπήκε σε εμπορική λειτουργία το Μάιο του 1998. Η δεύτερη μονάδα μπήκε σε εμπορική λειτουργία τον Αύγουστο του 1998.
Οι ελληνικές εταιρείες Τρίτων και Ρόδαξ συμμετείχαν στην κατασκευή της μονάδας ως υπεργολάβοι.
Κλαούντια Τζερίνι

Βιογραφία και Καριέρα

Η Τζερίνι γεννήθηκε στη Ρώμη και κέρδισε τον διαγωνισμό της Miss Teenager το 1985.
Πήρε το πρώτο της ρόλο στη ταινία, "La ballata di Eva" σε ηλικία 14 ετών.  Ακολούθως έπαιξε στο Ciao m ?, και στο Night Club, του Σέρτζιο Κορμπούτσι. Ο πρώτος πρωταγωνιστικός ρόλος της ήταν στο "Il padre e il figlio", σε σκηνοθεσία Πασκουάλε Ποζεσέρε. Αργότερα μετακόμισε στο Παρίσι για να μάθει γαλλικά και για αρκετούς μήνες, ταξιδεύε συνέχως μεταξύ Ιταλίας και Γαλλίας χωρίς ωστόσο να εγκαταλείψει το  πανεπιστήμιο.
Σε ηλικία 22 ετών επέστρεψε στη Ιταλία και πήρε πρωταγωνιστικό ρόλο στο "Angelo e Beatrice", ένα θεατρικό έργο του Φρανσέσκο Απολόνι (συγγραφέα  και σκηνοθέτη) που παρουσιάστηκε στη σκηνή του Θεάτρου Κολοσσαίο στη Ρώμη.
Το 2014 ήταν υποψήφια για το Βραβείο Νταβίντ Ντι Ντονατέλο Β' Γυναικείου Ρόλου για την ερμηνεία της στη ταινία " Tutta colpa di Freud.

Προσωπική ζωή

Η Κλαούντια Τζερίνι είναι μητέρα δύο παιδιών, το πρώτο της είναι από τον πρώην σύζυγός της Αλεσάντρο Εντζινόλι, έναν οικονομικό διευθυντή, με τον οποίο παντρεύτηκε από το 2002 έως  το 2004, και το δεύτερο παίδι της είναι από τον τραγουδιστή Φεντερίκο Ζαμπαλιόνε, με τον οποίο είχε σχέση από το 2005 έως το 2016.
Ζούσιε Φερέιρα Βιέιρα

Βιογραφία

Αγωνίζεται στην θέση του επιθετικού ή του επιθετικού μέσου, ενώ έχει ύψος 1,80 μ. για 70 kg βάρους. Κατέφτασε στην ΡΚ Λανς τον Ιανουάριο του 2005, έναντι ποσού ύψους, περίπου, 2 εκατομμυρίων ευρώ. Εντοπίστηκε από τον Ντιντιέ Σενάκ στην Βραζιλία, όπου και αγωνιζόταν με την Κρουζέιρο ΕΚ, ομάδα στην οποία αγωνιζόταν ο Κρις, ο παλιός αμυντικός της Λυών. 
Τον Ιανουάριο του 2007, κι ενώ αποτελούσε παίκτη-κλειδί στην Λανς, προς γενική έκπληξη, παραχωρείται υπό την μορφή δανεικού στην Ζιροντέν Μπορντό. Ο Βραζιλιάνος δήλωνε, εκείνη την εποχή, ότι κύριοι λόγοι αποχώρησής του ήταν η δυσκολία στην προσαρμογή της οικογένειάς του, καθώς και τις δύσκολες καιρικές συνθήκες που επικρατούν, γενικότερα, στο Πα-ντε-Καλαί.
Τελικώς, ο Βραζιλιάνος μέσος έπεισε τους διοικούντες την Μπορντό για τις ικανότητές του και υπέγραψε τετραετές συμβόλαιο συνεργασίας με την ομάδα της Ακουιτανίας. Το κόστος της μεταγραφής του ανήλθε στα 6 εκατομμύρια ευρώ.
Ο Ζούσιε πραγματοποίησε ικανοποιητικά ξεκινήματα με την φανέλα των Γιρονδίνων, σημειώνοντας, μεταξύ άλλων, το τέρμα της ισσοφάρισης στον αγώνα της ομάδας του απέναντι στην Ολιμπίκ Μαρσέιγ, στις 16 Δεκεμβρίου 2007, κρατώντας την ομάδα του αήττητη στην έδρα της για χρονικό διάστημα 30 ετών. Έκτοτε, δυστυχώς, στάθηκε ιδιαίτερα άτυχος, τραυματιζόμενος συχνά, με αποτέλεσμα τον μικρό χρόνο συμμετοχής του με την Μπορντό.
Επιστρέφοντας στους αγωνιστικούς χώρους στα τέλη του Σεπτέμβρη του 2008, ο Ζούσιε δεν άργησε να ξαναβρεί την φόρμα του. Μπαίνοντας τριάντα αγωνιστικά λεπτά πριν από την λήξη σε αγώνα της ομάδας του στην Γκρενόμπλ, κι ενώ οι Γιρονδίνοι αγωνίζονταν με εννιά παίκτες, πέτυχε το νικητήριο τέρμα στο 81ο λεπτό της αναμέτρησης, απέναντι στην GF38. Αυτό το τέρμα έβαλε τέλος στο αήττητο των γηπεδούχων στο νεόδμητο Σταντ ντεζ Αλπ.
Στη διάρκεια του δεύτερου αγώνα των Γιρονδίνων με αντίπαλο την Τουλούζ, πέτυχε το τρίτο τέρμα των "κυανόλευκων" στο 85ο λεπτό του αγώνα, δίνοντας την ευκαιρία στην ομάδα του να προηγηθεί στο σκορ, κι ενώ βρισκόταν να χάνει με 2-0 στο ημίχρονο.
Στον πρώτο του αγώνα για την σεζόν 2011-2012, π[ετυχε με εύστοχη εκτέλεση πέναλτι, στο 58ο λεπτό, το πρώτο τέρμα της ομάδας για την νέα σεζόν. όμως, τελικά η Μπορντό ηττήθηκε στην συγκεκριμένη αναμέτρηση με 2-1 από την ΑΣ Σαιντ-Ετιέν.
Πέτυχε για πρώτη φορά δύο τέρματα σε μία αναμέτρηση, με τους Bordelais, απέναντι στην Ολιμπίκ Μαρσέιγ, στις 21 Απριλίου 2012, δίνοντας την δυνατότητα στους Γιρονδίνους να πάρουν την εντός έδρας νίκη με σκορ 2-1 και να διατηρήσουν, έτσι, το αήττητο της έδρας τους, στις αναμετρήσεις με την Μαρσέιγ, για διάστημα 35 ετών.
Είχε και στο παρελθόν πετύχει κάτι ανάλογο, όμως, με την φανέλα της Λανς, στην νίκη των "sang et or" με 7-0 επί της ΑΖ Οσέρ, στις 20 Αυγούστου 2005.
Έχει επίσης την ιδιαιτερότητα να έχει πετύχει δύο τέρματα για την ίδια σεζόν (2011-2012) στο 28ο δευτερόλεπτο των αναμετρήσεων (απέναντι στην ΤΦΚ και την ΟΜ).
Λέων Αγέλαστος

Ο Λέων Αγέλαστος ήταν Έλληνας αξιωματικός του Βυζαντίου.
Άκμασε κατά το πρώτο ήμισυ του 10ου αιώνα. Είχε το αξίωμα του Πρωτοσπαθάριου επί Ρωμανού Α΄ του Λεκαπηνού. Ήταν αξιωματικός πεπειραμένος και ικανός, γνωστός για τη δράση του στην Πελοπόννησο. Έκανε εκεί πολλούς αγώνες και παρεμπόδισε με επιτυχία την εισβολή διαφόρων σλαβικών λαών.
Πέτρος Α΄ της Πορτογαλίας

Τα πρώτα χρόνια

Ήταν ο πρωτότοκος (επιζήσας) γιος του βασιλιά της Πορτογαλίας Αλφόνσου Δ΄ και της Βεατρίκης από τον Καστιλιανό Οίκο της Ιβρέας, κόρης τού Σάντσο Δ΄ της Καστίλης.
Το 1328, ο πατέρας του Πέτρου, Αλφόνσος Δ' κανόνισε τον γάμο της μεγαλύτερης κόρης του, Μαρίας, με τον Αλφόνσο ΙΑ' της Καστίλης. Το 1334, του έφερε έναν γιο, ο οποίος τελικά έγινε ο Πέτρος της Καστίλης. Ωστόσο, η Μαρία επέστρεψε στην πατρίδα της, την Πορτογαλία, το 1335 επειδή ο βασιλιάς σύζυγός της λίγο μετά το γάμο τους άρχισε μία μακροχρόνια σχέση με μία όμορφη χήρα, την οποία ο βασιλιάς της Καστίλης αρνήθηκε να διακόψει. Ο εξάδελφος του Αλφόνσου της Καστίλης, Χουάν Μανουέλ, δούκας του Πενιαφιέλ, ήταν δυσαρεστημένος με τον ξάδελφο του, γιατί είχε απορρίψει σαν σύζυγο την δική του θυγατέρα για λογαριασμό της πριγκίπισσας από την Πορτογαλία. Ο Αλφόνσος Δ΄ της Πορτογαλίας συμμάχησε με τον Χουάν Μανουέλ, παντρεύοντας τον γιο του Πέτρο με την κόρη του, Κωνσταντία.
Όταν η Κωνσταντία έφτασε στην Πορτογαλία, έπεσε σκάνδαλο με τον ξαφνικό έρωτα του συζύγου της, Πέτρου, με την Ινές ντε Κάστρο, μιας γυναίκας από την συνοδεία της. Οι διαπληκτισμοί ήταν ασταμάτητοι ως τον θάνατο της Κωνσταντίας το 1345. Ο βασιλιάς Αλφόνσος ενοχλημένος διέταξε την εξορία της Ινές, όπως και τον γιο του να διακόψει κάθε σχέση μαζί της. Ο Πέτρος όμως εξακολουθούσε μυστικά να ευνοεί σκανδαλωδώς την Ινές παραχωρώντας της αξιώματα, ενώ η σύγκρουση κορυφώθηκε, όταν ο βασιλιάς Αλφόνσος Δ΄ έστειλε τρεις άντρες να δολοφονήσουν την Ινές το 1355 και ο Πέτρος επαναστάτησε κατά του πατέρα του. Για έναν χρόνο λεηλατούσε την χώρα. Τελικά ηττήθηκε και συμφιλιώθηκε με τον πατέρα του λίγο πριν τον θάνατο του, όταν και τον διαδέχθηκε στον θρόνο.

Βασιλιάς της Πορτογαλίας

Αμέσως με την άνοδο του στον θρόνο φρόντισε να αποδώσει δικαιοσύνη απέναντι στους δολοφόνους της Ινές που είχαν διαφύγει στην Καστίλλη. Ο Πέτρος κατάφερε να τους ανταλλάξει με Καστιλιάνους φυγάδες που είχαν καταφύγει στην Πορτογαλία. Από τους τρεις δολοφόνους, ο ένας δραπέτευσε, ενώ τους άλλους δύο κατά τον Λοπέζ ο ίδιος ο βασιλιάς Πέτρος ξερίζωσε τις καρδιές τους με τα χέρια του.
Προσπάθησε να επιβάλει δίκαιους νόμους και να εδραιώσει την ειρήνη στην χώρα. Απαγόρευσε να δημοσιοποιούνται οι παπικές βούλες που εισέρχονταν στην χώρα χωρίς την άδεια του, γιατί πολλές από αυτές ήταν πλαστές, άρχισε την εθνικοποίηση των στρατιωτικών ταγμάτων. Σε ένα από αυτά, στο τάγμα της Αβίς, τοποθέτησε τον νόθο γιο του από την Ινές, Ιωάννη: ο ίδιος ο Πέτρος θεωρούσε νόμιμα τα παιδιά του με την Ινές. Αναφέρονται μακάβριες πράξεις του την περίοδο που ήταν βασιλιάς, όπως το ότι ξέθαψε τον σκελετό της Ινές, τον τοποθέτησε στον βασιλικό θρόνο με τα βασιλικά ρούχα και το στέμμα, επιβάλλοντας στους ευγενείς να φιλάνε τα οστά του χεριού της. Οι μακάβριες αυτές πράξεις του Πέτρου δεν είναι επιβεβαιωμένες, αλλά εκείνη την περίοδο όντως είχαν μετακινηθεί τα οστά της Ινές από τον τάφο της στην Κόιμπρα.
Διοργανώσεις Ε.Π.Σ. Κορινθίας 2015–16

Γ΄ Κατηγορία

Η τρίτη κατηγορία απαρτίζεται από 24 συλλόγους χωρισμένους σε δυο ομίλους. Οι δυο πρωταθλητές των ομίλων ΑΟ Ρομά και Άρης Βοχαϊκού καθώς και η νικήτρια του αγώνα μπαράζ μεταξύ των δευτεραθλητών (ΑΟ Περαχώρας, Φωκάς Αρχαίων Κλεωνών) κερδίζουν την άνοδο στη Β΄ Κατηγορία. Λόγω της ανόδου του ΑΟ Ζευγολατιού στη Γ΄ Εθνική , την άνοδο τελικά κέρδισαν και οι δυο δευτεραθλήτριες.
Φιλόδημος ο Επικούρειος

Εισαγωγικά στοιχεία

Ο Φιλόδημος μετοίκησε στην Αθήνα όπου μαθήτευσε στην Επικούρεια Φιλοσοφική Σχολή την εποχή που ήταν σχολάρχης ο Ζήνων ο Σιδώνιος. Αργότερα μετοίκησε εκ νέου, αρχικά στη Ρώμη και κατόπιν στην περιοχή της Νάπολης, όπου συνδέθηκε με τον Πείσωνα (πεθερό του Ιούλιου Καίσαρα).
Φιλοσοφικά κείμενά του ανακαλύφθηκαν σχετικά πρόσφατα, όταν στα μέσα του 18ου αιώνα στο Ηράκλειο (Herculaneum), σημερινό Ερκολάνο, μια παραθαλάσσια πόλη πλησίον της Πομπηίας, η αρχαιολογική ανασκαφή έφερε στο φως 1100 περίπου παπυρικά κείμενα που βρέθηκαν θαμμένα (αποτέλεσμα της γνωστής ηφαιστιακής έκρηξης) στο εσωτερικό μιας επιβλητικής ρωμαϊκής βίλας.
Οι πάπυροι περιέχουν στην πλειονότητά τους έργα του Επίκουρου και άλλων μεταγενεστέρων Επικουρείων, μεταξύ των οποίων και πολλά έργα του Φιλόδημου.
Γεώργιος Τρυφωνίδης

Βιογραφία

Γεννήθηκε στην Πρέβεζα στις 30.4.1945. Σπούδασε στο Εθνικό Μετσόβιο Πολυτεχνείο, στο Τμήμα Πολιτικών Μηχανικών, από όπου αποφοίτησε το έτος 1968. Το 1974 ίδρυσε την πρώτη τοπική επιτροπή του κόμματος της Νέας Δημοκρατίας στην Πρέβεζα, στην οποία συμμετείχε ως αντιπρόεδρος. Ήταν υποψήφιος δήμαρχος Πρέβεζας στις δημοτικές εκλογές του Οκτωβρίου 1986, χωρίς να εκλεγεί. Είναι ο βουλευτής με τη δεύτερη μακρότερη θητεία στην εκλογική περιφέρεια Πρέβεζας (4.443 ημέρες, ή 12 χρόνια και 2 μήνες), καθώς και τη δεύτερη μακρότερη συνεχόμενη θητεία (3.721 ημέρες, ή 10 χρόνια και 2 μήνες).
Πολιτεύτηκε με τη Νέα Δημοκρατία στην εκλογική περιφέρεια Πρέβεζας στις εκλογές της 18.6.1989 και της 5.11.1989, χωρίς να εκλεγεί. Εκλέχθηκε βουλευτής Πρέβεζας τέσσερες φορές: α) στις εκλογές της 10.10.1993, β) τις εκλογές της 22.9.1996, γ) τις εκλογές της 9.4.2000 και δ) τις εκλογές της 16.9.2007.
Εκλέχθηκε, μεταξύ άλλων, αντιπρόεδρος της Ομάδας Κοινοβουλευτικού Ελέγχου (Ο.Κ.Ε.) Υ.ΠΕ.ΧΩ.Δ.Ε. της Νέας Δημοκρατίας κατά την περίοδο 1993-1996, και από το 1997 πρόεδρος της Ο.Κ.Ε. Περιβάλλοντος και Χωροταξίας της Ν.Δ. Στην κυβέρνηση του 2004 του Κώστα Αλ. Καραμανλή διορίσθηκε Γενικός Γραμματέας του Υπουργείου ΠΕ.ΧΩ.Δ.Ε. στον τομέα Δημοσίων Έργων με υπουργό τον Γιώργο Σουφλιά.
Ουλαντζιμίρ Κατκόβσκι

Βιογραφία

Ο Κατκόβσκι πήρε πτυχίο στην επιστήμη των υπολογιστών στο Αμερικανικό Πανεπιστήμιο στη Βουλγαρία στο Μπλαγκόεβγκραντ και αργότερα εργάστηκε ως ειδικός στην Βουδαπέστη και στην Φρανκφούρτη. Από το 2002, εργάστηκε για τη Λευκορωσική έκδοση του Radio Free Europe.
Στις 16 Ιουνίου 2006, αυτός και η γυναίκα του ενεπλάκησαν σε τροχαίο ατύχημα σε ένα δρόμο στην Πράγα. Ο Κατκόβσκι έπεσε σε κώμα για σχεδόν ένα χρόνο μέχρι τον θάνατό του στις 26 Μαΐου 2007.

Δραστηριότητα στο Διαδίκτυο

Στα μέσα της δεκαετίας του 1990, ο Κατκόβσκι έγινε ένας από τους πρωτοπόρους του Λευκορωσόφωνου διαδικτύου. Στα τέλη της δεκαετίας του 1990, μαζί με την μέλλουσα γυναίκα του και άλλους Λευκορώσους χρήστες του Διαδικτύου, δημιούργησε την Λευκορωσική ιστορική ιστοσελίδα Litvania που είχε αξιοσημείωτη δημοτικότητα. Ο Κατκόβσκι ήταν ένας από τους πρώτους και πιο δημοφιλείς μπλόγκερ στην Λευκορωσική γλώσσα, γνωστός ως rydel23. Το 2006 βραβεύτηκε από την κορυφαία λευκορωσική διαδικτυακή πύλη TUT.by για το ιστολόγιό του br23.net.
Ο Κατκόβσκι δημιούργησε τις ιστοσελίδες Pravapis.org (σχετικά με θέματα που αφορούν την γλώσσα τη Λευκορωσική) και το Martyraloh Biełarusi - "Λευκορωσικό Μαρτυρολόγιο" για τα θύματα της Σταλινικής τρομοκρατίας στη Λευκορωσία. Μετέφρασε τη διεπαφή της Google στα Λευκορωσικά και ήταν ιδρυτής της Λευκορωσικής Βικιπαίδειας.
Ήταν ο δημιουργός και διαχειριστής του δικτυακού τόπου της Λευκορωσικής έκδοσης του Radio Free Europe.
Λάμπερτ Α΄ του Λουβαίν

Βιογραφία

Ήταν (μάλλον) ο δευτερότοκος γιος του Ρέγκιναρ Γ΄ κόμη του Αινώ και της Αδέλας, κόρης του Ούγου Ε΄ κόμη του Έκουισχαϊμ. Μεγαλύτερος αδελφός του ήταν ο Ρέγκιναρ Δ΄ κόμης του Μονς.
Ο μεγάλος θείος του ήταν ο Γιλβέρτος δούκας της Λωρραίνης, που όταν εξεγέρθηκε εναντίον του Όθωνα Α΄ της Γερμανίας, σκοτώθηκε και το δουκάτο του δόθηκε σε άλλους Οίκους. Ο πατέρας του, που συνέχισε την εξέγερση, εξορίστηκε και του αφαιρέθηκε η κομητεία. Η Λωρραίνη διαιρέθηκε σε Άνω και Κάτω και δόθηκε σε άλλους Οίκους.
RCTV

Πρόγραμμα

Το κανάλι έχει παράγει και προβάλλει στην βραδινή του ζώνη περισσότερες από 200 τηλενουβέλες με διεθνή απήχηση, αφού κάποιες από αυτές είχαν μεταδοθεί από περισσότερες από 80 χώρες στον κόσμο. Ορισμένες από αυτές είναι γνωστές και στην Ελλάδα και τη Κύπρο (Αλόντρα, Βαλεντίνα: Έρωτας X-Large και Χουάνα, η Παρθένα). Εκτός από τις δικές του παραγωγές το κανάλι μεταδίδει και τηλενουβέλλες άλλων χωρών, τις μεσημβρινές ώρες. Το δελτίο ειδήσεων του σταθμού ονομάζεται "El observador" (ο παρατηρητής) και είναι η μακροβιότερη τηλεοπτική εκπομπή στην ιστορία της Βενεζουέλας, έχοντας συμπληρώσει 53 χρόνια στον αέρα ενώ η πιο δημοφιλής εκπομπή είναι και η Βενεζολάνικη εκδοχή του τηλεπαιχνιδιού "Ποιος Θέλει Να Γίνει Εκατομμυριούχος" (Quien quiere ser millionario?).

Το κλείσιμο

Στις 28 Δεκεμβρίου 2006, ο Πρόεδρος Ούγκο Τσάβες ανακοίνωσε ότι η κυβέρνηση δεν θα ανανεώσει την άδεια εκπομπής του τηλεοπτικού σταθμού RCTV, που θα έληγε στις 27 Μαΐου 2007, έτσι, εκείνη τη μέρα ο σταθμός θα έπαυε να εκπέμπει. Η κυβέρνηση δικαιολόγησε αυτή της την απόφαση να μην ανανεώσει την άδεια του σταθμού υποστηρίζοντας ότι το Radio Caracas Television υποστήριξε το πραξικόπημα του 2002 ενάντια στην δημοκρατικά εκλεγμένη κυβέρνηση του Τσάβες. Το ελεγχόμενο από τον Τσάβες Ανώτατο Δικαστήριο αποφάσισε πως ο εξοπλισμός μετάδοσης του RCTV πρέπει να διατεθούν στο TVes. Η οδηγία επίσης διέταξε τον στρατό να προσέχει τον εξοπλισμό. Αυτό επιτρέπει στο TVes να εκπέμπει σε όλες τις περιοχές που το RCTV εξέπεμπε μέχρι τις 27 Μαΐου 2007. Το τελευταίο πρόγραμμα που μεταδόθηκε από το Radio Caracas Television την Κυριακή 27 Μαΐου 2007 ήταν ένας 18ωρος τηλεμαραθώνιος στον οποίο συμμετείχαν ορισμένοι, αν όχι όλοι, οι εργαζόμενοι του RCTV: Ηθοποιοί, δημοσιογράφοι, και εργαζόμενοι πίσω από τις κάμερες.
Το Σάββατο 26 Μαΐου το RCTV διέκοψε τη ζωντανή αναμετάδοσή του μέσω του ίντερνετ, προετοιμαζόμενο έτσι για το εξαναγκαστικό κλείσιμο του σταθμό τη Κυριακή 27 Μαΐου.
Στις 0400 UTC (07:00 ώρα Ελλάδας) της Δευτέρας 28 Μαΐου το RCTV σταμάτησε να εκπέμπει και αντικαταστάθηκε από το TVes. Η διακοπή εκπομπής του RCTV και η έναρξη εκπομπής του TVes χαρακτηρίστηκαν από τη μετάδοση του Εθνικού Ύμνου της Βενεζουέλας.

H επιστροφή

Στις 16 Ιουλίου 2007, στις 06:00 το πρωί τοπική ώρα (13:00 ώρα Ελλάδας), το RCTV επέστρεψε στους τηλεοπτικούς δέκτες των Βενεζουελάνων μέσω συνδρομητικής καλωδιακής τηλεόρασης, με μία αλλαγή στο όνομά του, καθώς πλέον ονομάζεται RCTV Internacional, προκειμένου να υπενθυμίσει στο κοινό πως στόχος της διεύθυνσης του καναλιού είναι το RCTV να επιστρέψει σε ελεύθερο δίαυλο ώστε να φτάνει στα σπίτια όλων των κατοίκων της Βενεζουέλας.
Με την επιστροφή του καναλιού, έστω και με αυτό τον τρόπο, υλοποιήθηκε η υπόσχεση που έδωσε ο παρουσιαστής της τελευταίας, αποχαιρετιστήριας εκπομπής της 27ης Μαΐου, κατά την απομαγνητοφώνησή της. "Nos Vemos Pronto" (θα τα πούμε σύντομα), ήταν τα τελευταία λόγια που ακούστηκαν από το RCTV, λόγια που έγιναν πράξη 50 ημέρες αργότερα.
Νικόλαος Αλιμπράντης

Βιογραφία

Πήρε μέρος στην Μεσολυμπιάδα του 1906 και ήταν χρυσός ολυμπιονίκης στο γυμναστικό πένταθλο με 90 βαθμούς, δεύτερος με 80 βαθμούς ήταν ο αδελφός του Γιώργος. Ήταν αθλητής του Α.Ο. Ταταύλα, Ελληνικού συλλόγου της Κωνσταντινούπολης.  Απεβίωσε και κηδεύτηκε στην Κωνσταντινούπολη τον Ιανουάριο του 1958.
Σπυρίδων Τσιτσάρας

Βιογραφικά στοιχεία

Ήταν γιος του Γεωργίου Τσιτσάρα. Αδελφός του ήταν ο Δημήτριος Τσιτσάρας.
Εξελέγη πρώτη φορά βουλευτής Ευρυτανίας στις εκλογές του 1895.
Παιδιά του ήταν οι Κλεομένης Τσιτσάρας και Γεώργιος Σ. Τσιτσάρας, νομάρχης.
Πρωτάθλημα χειροσφαίρισης Α1 εθνικής κατηγορίας γυναικών 1994-1995

Το πρωτάθλημα Α1΄ Εθνικής κατηγορίας χάντμπολ γυναικών  της περιόδου 1994–95 ήταν το 2ο από την καθιέρωση της Α1 και συνολικά το 14ο πρωτάθλημα Ελλάδος στην ιστορία του γυναικείου χάντμπολ. Διεξήχθη με τη συμμετοχή έντεκα ομάδων. Πρωταθλήτρια αναδείχθηκε η Αναγέννηση Άρτας για πρώτη φορά στην ιστορία του θεσμού. Κυριότερο αντίπαλο είχε τον Αθηναϊκό, ο οποίος κατέκτησε το Κύπελλο επικρατώντας της Αναγέννησης με 25-23. Στα αξιοπερίεργα είναι πως ο πρωταθλητής της προηγούμενης σεζόν Αθλητικός Σύλλογος Εκπαιδευτηρίων Δούκα διέλυσε τη γυναικεία ομάδα του μετά το τέλος του πρωταθλήματος.